OzLabs/hebrew-wiki-articles huggingface dataset:
מייק קונלי

מייקל אלכס "מייק" קונלי האב (באנגלית: .Michael Alex "Mike" Conley Sr ; נולד ב-5 באוקטובר 1962) הוא אתלט אמריקאי, אלוף אולימפי (ברצלונה 1992) ואלוף עולם (שטוטגרט 1993) בקפיצה משולשת. הוא אחד משבעת הקופצים היחידים בהיסטוריה שהצליחו לעבור יותר מ-18 מטרים בקפיצה המשולשת.

== ביוגרפיה ==
קונלי נולד בשיקגו, אילינוי. הוא למד באוניברסיטת ארקנסו.

באליפות העולם הראשונה באתלטיקה שנערכה בהלסינקי, פינלנד בשנת 1983 זכה קונלי במדליית ארד בקפיצה לרוחק כשקפץ 8.12 מטר, אחרי האמריקאים קרל לואיס (8.55 מטר) וג'ייסון גרימס (8.29 מטר).

באולימפיאדת לוס אנג'לס (1984) זכה קונלי במדליית כסף בקפיצה משולשת כשקפץ למרחק 17.18 מטר אחרי בן ארצו אל ג'וינר (17.26 מטר).

באליפות העולם באתלטיקה באולם שהתקיימה בחודש מרץ 1987 באינדיאנפוליס, ארצות הברית זכה במדליית הזהב בקפיצה משולשת בתוצאה של 17.54 מטר. באליפות העולם שנערכה ברומא, איטליה באוגוסט אותה שנה זכה במדליית כסף בתוצאה של 17.67 מטר, אחרי ריסטו מרקוב מבולגריה שקבע שיא תחרות חדש של 17.92 מטר.

באליפות העולם שנערכה בטוקיו, יפן בשנת 1991 זכה קונלי במדליית ארד בתוצאה של 17.62 מטר אחרי בן ארצו קני הריסון (17.78 מטר) וליאוניד וולושין מרוסיה (17.75 מטר).

===אלוף אולימפי===
באולימפיאדת ברצלונה (1992) זכה קונלי במדליית זהב כשקבע שיא אולימפי חדש כשקפץ 17.63 מ'. הוא ניצח בתחרות בקפיצה של 18.17 מ' שלא הוכרה כשיא עולמי בגלל רוח גבית של 2.1 מטר לשנייה.

===אלוף עולם===
באליפות העולם שנערכה בשטוטגרט, מערב גרמניה בשנת 1993 זכה קונלי במדליית זהב בקפיצה משולשת בתוצאה של 17.86 מטר לפני לאוניד וולושין (17.65 מטר) וג'ונתן אדוארדס מבריטניה (17.44 מטר).

== תארים והישגים ==
* קונלי זכה ב-16 תוארי NCAA בקפיצה לרוחק ובקפיצה משולשת. הוא עדיין מחזיק בשיא לאומי של ארצות הברית בקפיצה משולשת באולם, 17.76 מטר.
* קונלי זכה בפרס ע"ש ג'ים ת'ורפ באתלטיקה בשנים 1986 ו-1992. 
* בשנת 2004 נבחר קונלי להיכל התהילה באתלטיקה.
* במסגרת תחרות הטבעות לאתלטים מפורסמים שנערכה מטעם פוט לוקר, בשנת 1992, מייק קונלי הטביע את ההטבעה הרחוקה ביותר בהיסטוריה, כשהטביע כחמישה סנטימטרים לפני קו העונשין.

==משפחתו==
אחיו של קונלי, סטיב, שיחק פוטבול במדי פיטסבורג סטילרס מליגת ה-NFL ובנו מייק קונלי ג'וניור הוא כדורסלן המשחק במדי יוטה ג'אז מליגת ה-NBA.

== קישורים חיצוניים ==

קטגוריה:קופצי משולשת אמריקאים
קטגוריה:אלופים אולימפיים: קפיצה משולשת
קטגוריה:אלופי עולם באתלטיקה
קטגוריה:קופצים לרוחק אמריקאים
קטגוריה:כדורסלני אוניברסיטת ארקנסו
קטגוריה:אתלטים באולימפיאדת לוס אנג'לס (1984)
קטגוריה:אתלטים באולימפיאדת ברצלונה (1992)
קטגוריה:אתלטים באולימפיאדת אטלנטה (1996)
קטגוריה:אלופים אולימפיים אמריקאים: אתלטיקה
קטגוריה:זוכי מדליית כסף אולימפית אמריקאים: אתלטיקה
קטגוריה:שיקגו: אישים
קטגוריה:בוגרי אוניברסיטת ארקנסו
קטגוריה:אמריקאים שנולדו ב-1962
פרנק לומיס

פרנק פרמר לומיס ג'וניור (באנגלית: .Frank Farmer Loomis, Jr; 22 באוגוסט 1896 – 4 באפריל 1971) היה אתלט אמריקני אלוף אולימפי בריצת 400 מטר משוכות.

== ביוגרפיה ==
לומיס נולד בסיינט פול, מינסוטה. הוא למד בתיכון אורגון, במיניאפוליס. 

לומיס זכה באליפות ארצות הברית בריצת 220 יארד משוכות בשנים 1917 ו-1918 ובריצת 440 יארד משוכות בשנת 1920. ג'ון נורטון קבע חודשיים לפני המשחקים האולימפיים באנטוורפן, במסגרת המבחנים האמריקאיים, שיא עולם בריצת 440 יארד משוכות בתוצאה של 54.2 שניות והיה המועמד המוביל לזכייה. למרות זאת, לומיס זכה במדליית הזהב ושבר את שיא העולם בריצת ה-400 מטר משוכות והעמיד אותו על 54.0 שניות כשמתחרהו העיקרי מסיים שני בתוצאה של 54.6 שניות. 

לומיס נפטר בטארפון ספרינגס, פלורידה.

== קישורים חיצוניים ==

קטגוריה:רצי משוכות אמריקאים
קטגוריה:אלופים אולימפיים: ריצת 400 מטרים משוכות (גברים)
קטגוריה:אלופים אולימפיים אמריקאים: אתלטיקה
קטגוריה:שיאני עולם אמריקאים: אתלטיקה

קטגוריה:אמריקאים שנולדו ב-1896
קטגוריה:אמריקאים שנפטרו ב-1971
אלקוש

משפחה במושב, [[1950]]
אֶלְקוֹשׁ הוא מושב במועצה האזורית מעלה יוסף ליד העיר מעלות תרשיחא בקרבת הגבול בין ישראל ללבנון. גובהו בין 630–670 מטר מעל פני הים.

==היסטוריה==
היישוב הוקם בשנת 1949 על ידי עולים מתימן על אתר הכפר הערבי הנטוש דיר אל-קאסי ועל אדמות שהשתייכו לכפר הערבי הנטוש אלמנסורה. חלק מתושבי המושב התגוררו בבתים הנטושים הישנים עד שנת 1963. למקום הגיעו מעל מאה משפחות של עולים מתימן, אולם עד תחילת 1951 כמחציתם עזבו. במקומם, התיישבו במקום בשנת 1952 עולים מכורדיסטן משתי חמולות, חמולת קווינה מהעיר כוי סנג'ק וחמולה שנייה מבית וטה. בשנות ה-50 אירעו קטטות עם ערביי פסוטה על רקע סכסוכי קרקעות, בגלל שקרקעות היישובים היו מעורבים זה בתוך זה. בשנים הראשונות התפרנסו העולים מגידול טבק. בנוסף, היו לתושבים לולים ומטעי תפוחים, אפרסקים ושזיפים. 

בשנות ה-50 המשיכה העזיבה, אולם בשנת 1959 החלו משפחות לחזור. בשנת 1960 הפסיקה הסוכנות את עבודות הדחק לתושבי המושב לאחר שנקבע שהמושב הגיע לביסוס. בסוף 1962 פתחו תושבי המושב בשביתה בטענה שמשקיהם אינם מספיקים למחייתם. השביתה הסתיימה לאחר כשבועיים באמירה בלתי מתחייבת של הסוכנות לבוא לקראת המתיישבים. שביתה נוספת התקיימה במאי-יוני 1965, על רקע חובות של המושב והפסקת מתן שירותים לתושבים. שביתה נוספת התקיימה בשנת 1978.

בשנת 1960 סירבו תושבי המקום לקבל אור מגנרטורים ודרשו חיבור לרשת החשמל הארצית. בספטמבר 1963 חובר המושב לחברת החשמל, אך הבתים הערביים הישנים לא חוברו לרשת בגלל דרישת הסוכנות לפנות בתים אלו. 

בפברואר 1970 נהרגה במושב אישה מפיצוץ של ג'ריקן נפץ תחת בית במושב. באוגוסט 1970 פוצצו מחבלים מטענים במספר לולים ריקים.

==אלקוש המקראית ==
בתנ"ך מוזכר מקום בשם "אלקֹש" בתור מקום מגוריו של הנביא נחום<ref>, אולם יש המפרשים שלא מדובר בשם עירו (הקדמת האברבנאל לתרי עשר).</ref>, ויש שהעלו השערה שהשם הערבי "דיר אל-קאסי" שימר את השם הזה, אם כי לא ברור בכלל אם אלקוש המקראית הייתה באזור זה או באזור אלקוש שבעיראק השם אלקוש נגזר מהשפה הארמית וכנראה שמשמעותו אל הקשת (קוש).

==קישורים חיצוניים==

*; 
* 
* 
* [https://placestimeforgot.com/%d7%93%d7%99%d7%a8-%d7%90%d7%9c-%d7%a7%d7%90%d7%a1%d7%99-%d7%90%d7%9c%d7%a7%d7%95%d7%a9/ דיר אל-קאסי \ אלקוש] באתר [https://placestimeforgot.com/ מקומות שהזמן שכח]
* 

==הערות שוליים==

קטגוריה:יישובים שהוקמו ב-1949
קטגוריה:מושבי תנועת המושבים
קטגוריה:מושבים
קטגוריה:הגליל העליון: יישובים
קטגוריה:יישובים עבריים המשמרים שם ערבי
תשוקות

תשוקות (באנגלית: Passions) היא אופרת סבון של רשת NBC האמריקנית. משודרת בארצות הברית ובמדינות נוספות ברחבי העולם החל משנת 1999; "תשוקות" עלתה למסכים בארצות הברית בקיץ 1999, והיא נמכרה לרשתות שידור וערוצים רבים ברחבי העולם, ובכללם ערוץ 3 בישראל (2002). הסדרה זכתה לשיעורי צפייה נמוכים וירדה מהמסכים ב-2008.

== עלילה ==
הסדרה עוקבת אחר קורות חייהם של מספר משפחות המתגוררות בעיירה קטנה בניו אינגלנד העונה לשם "הרמוני" (הרמוניה). משפחת קריין העשירה (ג'וליאן קריין, אייבי קריין ובנם איתן קריין הם מהדמויות הראשיות) משפחת בנט (בפרק הראשון של הסדרה מתמנה אב המשפחה לשריף העיירה); משפחת לופז-פיצג'רלד בני המעמד הנמוך; משפחת ראסל (איב ראסל היא רופאה ובעלה הוא מורה לספורט). חלק נכבד מהסדרה מתרכז במכשפה המקומית, טאביתה לנוקס (המגולמת על ידי השחקנית הבריטית ג'ולייט מילס), המנסה להביא הרס וחורבן לתושביה של הרמוני.

== מוות ב"תשוקות" ==
בשנת 2002, השחקן ג'וש ריאן אוונס, שגילם את טימי, הבובה של הדמות טאביתה לנוקס, עזב את הסדרה על מנת לעבור סדרה של טיפולים רפואיים. בסדרה כתבו את מותו ותכננו להחזיר אותו מן המתים לאחר מספר חודשים. אולם, באותו היום שבו שודר הפרק שבו טימי מת, מת גם ריאן אוונס שגילם אותו מסיבוכים בניתוח.

מקרה דומה קרה עם שחקן אחר של הסדרה: לאחר 5 שנים בהן צופי הסדרה רק שמעו את קולו של אליסטר קריין, ולא ראו את פניו, הוחלט בהפקה לגייס שחקן שישחק את הדמות. השחקן הנבחר, דייוויד ביילי, הפך ללהיט בקרב המעריצים, אך בחג ההודיה של שנת 2004 טבע השחקן בבריכת שחייה. גם מקרה זה אירע באותו היום שבו שודר הפרק בו דמותו מתה. לבסוף הוחלט להביא שחקן אחר (ג'ון ריילי) שיגלם את דמותו של אליסטר.

== בישראל ==
"תשוקות", סדרת רכש בולטת של ערוץ הוט 3, ירדה מהמסך בישראל לאחר כארבע שנים בשל אחוזי צפייה נמוכים וקיצוצים. זאת, לאחר התראה קצרה של שישה ימים בלבד. ב-26 במרץ 2006, שודר "הפרק האחרון" בסדרה (לפי הודעת הערוץ), כשבפועל הסדרה עדיין מצולמת ומשודרת מדי יום בארצות הברית. הפרק האחרון ששודר בישראל הוא פרק מספר 780.

רבים ממעריצי "תשוקות" זעמו לגלות את הבשורה שבוע לפני הורדת התוכנית על ידי פרסום בפורומים באינטרנט, ולתדהמתם גילו שנותרו להם שישה פרקים לצפייה. זאת, לאחר צפייה בסדרה במשך ארבע שנים, חמש פעמים בשבוע. רק שישה ימים לפני הורדת הסדרה, הערוץ המשדר, הוט 3, פרסם כתובית קצרה שהודיעה על תאריך השידור האחרון של הסדרה, והופיעה למספר שניות מועט. מעריצי הסדרה ארגנו מחאות למיניהן, הקימו אתרי אינטרנט בניסיון להציל את הסדרה, ואף שלחו מכתבים לעיתונות. נעשתה פנייה לערוצים שונים על ידי המעריצים על מנת שאלה ירכשו לשידור את המשך הסדרה, אך ללא הצלחה.

==קישורים חיצוניים==
* 

* [http://www.nbc.com/passions/ תשוקות ב-NBC]
* [https://www.webcitation.org/query?id=1256561812532613&url=www.geocities.com/deaconrelign/Passarticales.html העצומה להצלת "תשוקות"]
* [http://www.tapuz.co.il/tapuzforum/main/forumpage.asp?id=880 פורום תשוקות באתר "תפוז"]
* [http://www.ynet.co.il/articles/0,7340,L-2433775,00.html תשוקות ב-ynet]

קטגוריה:אופרות סבון אמריקאיות
קטגוריה:סדרות טלוויזיה אמריקאיות שעלו לשידור בשנות ה-1990

קטגוריה:סדרות פנטזיה אמריקאיות
קטגוריה:Audience: תוכניות וסדרות
בזנ"ט

גבול בין שתי הגרמניות]]
בזנ"טים, או קיפודים צ'כיים, פרוסים בקרבת [[קאלה, החומה האטלנטית, 1944]]
מערב ברלין למזרחה בקרבת רחוב לינדן, 1980]]
בזנ"ט (ר"ת: ברזל זווית נגד טנקים), הידוע גם בשם קיפוד צ'כי, הוא מנגנון הגנה סטטי העשוי מברזל, שנועד למנוע מעבר כלי רכב משוריינים. בזכות צורתו, הוא שומר על יעילותו גם אם יתהפך על ידי פיצוץ קרוב.
 
השם הלועזי, "קיפוד צ'כי", מתייחס למקום שבו נעשה בהם שימוש לראשונה, גבול צ'כיה–גרמניה, שם הוצבו על ידי הצבא הצ'כי כמכשולים לטנקים. הם היו חלק ממערכת ביצורים מאסיבית שבנתה צ'כוסלובקיה (אך לא הספיקה להשלים), ערב מלחמת העולם השנייה. מערכת ביצורים זו נפלה לידי הגרמנים ב-1938, לאחר כיבוש חבל הסודטים בהסכם מינכן.

במהלך מלחמת העולם השנייה נפרס הבזנ"ט לחופי האוקיינוס האטלנטי כחלק מהחומה האטלנטית. כך למשל, במהלך הפלישה לנורמנדי, נתקלו כוחות הלוחמים בקיפודים צ'כיים שמוקמו קרובים במיוחד לקו החוף. על ראשי ה"קיפודים" הורכבו מוקשים ופגזים ישנים, ומטרת המכשולים הללו הייתה להשמיד נחתות בזמן הגאות.

ברמת הגולן ניתן לראות גם היום בזנ"טים ששימשו כחלק ממערכת ההגנה של המוצבים הסוריים לפני מלחמת ששת הימים.

==פרטים טכניים==
הקיפוד עשוי משלושה חלקי ברזל בעלי פרופיל בצורת האות ר' (או L) המחוברים יחדיו ליצירת צלב מרחבי. זרועות הקיפוד מצוידות ב"כפות רגליים" מרובעות כדי למנוע שקיעה בקרקע, וכמו כן בחריצים לחיבור חוטי תיל דוקרני בין הקיפודים.

גובהם של קיפודים צ'כיים גדול יותר ממרווח גחונם של הטנקים. כאשר טנק מנסה לעבור במקום שבו מונח מערך של קיפודים צ'כיים, זחל הטנק לא יכול לטפס על הקיפוד, ומאידך גחונו של הטנק עשוי "לעלות" על הקיפוד כך שזחל הטנק מאבד את מגעו עם הקרקע ויכולתו של הטנק לנוע קדימה אובדת. אם טנק עולה על קיפוד במהירות, ייתכן שיכולת תמרונו תאבד כליל עד לחילוצו.

כיום משמש הכינוי בזנ"ט גם למוט ברזל בודד בעל פרופיל ר' או Y, המכוּנה גם "ברזל זווית".

==ראו גם==
* אבטי

== קישורים חיצוניים ==

* 

קטגוריה:אמצעי ביצור
קטגוריה:אמצעי לחימה נגד טנקים
קטגוריה:קיפודים בתרבות
אנטיסתנס

אנטיסתנס (יוונית: Ἀντισθένης; 444 - 365 לפנה"ס) היה מייסד זרם הפילוסופים הציניקנים בפילוסופיה היוונית.

==עד מותו של סוקרטס==
אנטיסתנס נולד באתונה בשנת 444 לפנה"ס. אביו היה אזרח אתונה ואמו הייתה שפחה מתרקיה. הוא לחם בגבורה נגד ספרטה בקרב טנגרה בשנת 426 לפנה"ס. במשך תקופה קצרה למד את תורת הנאום אצל הסופיסט גורגיאס, ואחר כך ייסד את בית ספרו. אך, מששמע את סוקרטס משוחח, אנטיסתנס לקח את תלמידיו לשיעוריו של סוקרטס. הוא התגורר בפיראוס והלך ברגל כל יום לאתונה כדי לשמוע את דברי סוקרטס.

==לאחר מות סוקרטס==
אחרי מותו של סוקרטס בשנת 399 לפנה"ס, המשיך אנטיסתנס בתפקידו כמורה. הוא בחר ללמד בגימנסיה (מבנה לתרגילי התעמלות) בשם צינוסרגס שהיה ממוקם בפרבר של אתונה, שם השתכנו אנשים עניים ואזרחים למחצה שמוצאם היה מארצות זרות, ולכן דבק בזרם הפילוסופיה של אנטיסתנס השם "צינית". אנטיסתנס לבש גלימה בלה, והלך עם מטה ואמתחת כמו קבצן, דבר שהפך לסימן היכר של הפילוסופים הציניקנים. הוא לא קיבל שכר עבור הוראתו והעדיף ללמד את העניים. כל מי שלא היה מוכן להתנסות בחיי דלות נזרק מבית ספרו. בתחילה, סירב לקבל לבית ספרו את דיוגנס, שהיה בנקאי שפשט את הרגל מן העיר סינופ שלחופי הים השחור. אולם, דיוגנס עמד בכל העלבונות עד שנתקבל כתלמידו של אנטיסתנס.

==הגותו==
תורת המוסר של האסכולה הצינית מיוסדת על הסתפקות במועט כדרך לשחרור הנפש מתלות בדברים חומריים, כדי שתוכל להתרכז ברכישת חוכמת חיים. כמו סוקרטס, אנטיסתנס החשיב את המידות הטובות כדרך אל האושר. נראה כי שיטת ההוראה של אנטיסתנס הייתה הדיאלוג, אולי בהשפעת חינוכו כסופיסט. אנטיסתנס כתב עשרה ספרים, אולם שרדו מהם קטעים בלבד. אומרים כי נוקשותו גרמה לכך שלא היו לו ממשיכים רבים, אולם דיוגנס נשאר איתו עד מותו בשנת 365 לפנה"ס.

==קישורים חיצוניים==

* 
* 

קטגוריה:פילוסופים יוונים
קטגוריה:פילוסופים של המוסר
קטגוריה:פילוסופים של העת העתיקה
קטגוריה:אישים שחיו במאה ה-4 לפנה"ס
קטגוריה:אישים שחיו במאה ה-5 לפנה"ס
1967 במוזיקה

שנת 1967 נחשבת בעיני רבים כשנה בעלת חשיבות היסטורית בתולדות הרוק והרוק הפסיכדלי, שנה בה יצאו במקביל מספר אלבומים שהגדירו מחדש את הז'אנר. להלן חלק מהאירועים המוזיקליים הבולטים של אותה שנה:

== אלבומים ==
=== בעולם ===
* הביטלס מוציאים שני אלבומים - Sgt. Pepper's Lonely Hearts Club Band שהוכתר על ידי מבקרים ומעריצים רבים (כולל המגזין הנחשב הרולינג סטון) כאלבום הרוק המשפיע ביותר בכל הזמנים; ו-Magical Mystery Tour.
* להקת הדלתות מוציאה גם היא שני אלבומים - את אלבום הבכורה The Doors ואת Strange Days. שניהם, ובמיוחד הראשון, נחשבים אבני דרך בתולדות המוזיקה המודרנית.
*פינק פלויד מוציאים את The Piper at the Gates of Dawn - אלבום הבכורה שלהם, והיחיד שנעשה תחת הנהגתו של סיד בארט.
* ג'ימי הנדריקס מוציא שני אלבומים פורצי דרך - אלבום הבכורה שלו ?Are You Experienced, ו- Axis: Bold As Love.
* להקת הרולינג סטונז מוציאים בשנה זו שני אלבומים - Their Satanic Majesties Request וBetween the Buttons. אלבומים אלו התקבלו בתגובות מעורבות - יש הראו בהם ניסיון לחקות את הביטלס, בעוד אחרים ראו בהם ייצוג כן של פסיכדליה במיטבה.
* להקת הקרים מוציאה את אלבום הפריצה שלה Disraeli Gears הכולל את הלהיט Sunshine of Your Love.
* ג'פרסון איירפליין מוציאים בתחילת השנה את אלבום הפריצה שלהם Surrealistic Pillow, הכולל את השירים Somebody to Love ו-White Rabbit, ובסופה את האלבום After Bathing at Baxter's, שלא סיפק להיטים אך נחשב חדשני ונועז יותר מקודמו.
* הוולווט אנדרגראונד וניקו מוציאים את אלבום הבכורה המהפכני הנושא את שמם.
* הגרייטפול דד מוציאים את אלבום הבכורה שלהם, הנושא את שמם.
* בוב דילן נוטש את הסגנון הרוקיסטי שאפיין את שלושת אלבומיו האחרונים, וחוזר לשורשיו הפולקיים באלבומו השמיני John Wesley Harding.
* המודי בלוז מוציאים את אלבום הקונספט הסימפוני Days of Future Passed הכולל את הלהיט Nights in White Satin.
* היארדבירדס מוציאים את אלבומם האחרון, Little Games. באלבום זה לא משתתפים ג'ף בק שעזב את הלהקה שנה קודם לכן ואריק קלפטון, שעזב עוד קודם. לאחר האלבום הזה הלהקה מתפרקת סופית וג'ימי פייג' מתפנה להקים את לד זפלין.
* דייוויד בואי מוציא את אלבום הבכורה שלו, הנושא את שמו.
* להקת המי מוציאה את אלבומה השלישי, The Who Sell Out.
* להקת Love מוציאה את האלבומים Da Capo ו Forever Changes.

=== בישראל ===
* החלונות הגבוהים מוציאים את אלבומם היחיד, שהפך עם השנים לקלאסיקה ישראלית.

==קישורים חיצוניים==

*
מוזיקה
ברנדון לי

קבר ברנדון לי, לצד קברו של אביו
ברנדון ברוס לי (באנגלית: Brandon Bruce Lee; 1 בפברואר 1965 – 31 במרץ 1993) היה בנו של ברוס לי, שחקן ואמן אמנויות לחימה. גילם את דמותו של אריק דרייבן בסרט הקולנוע המבוסס על סדרת חוברות הקומיקס "העורב", ונהרג כתוצאה מתאונת ירי במהלך הצילומים לסרט.

==ביוגרפיה==
לי נולד לברוס ולינדה לי באוקלנד, קליפורניה. את שנותיו הראשונות בילה בהונג קונג, שם הוא גם למד את השפה הקנטונזית ולמד את אמנות הלחימה ג'יט קון דו.

בגיל 8 לאחר שאביו מת בפתאומיות משבץ מוחי, הוא עבר יחד עם אמו ואחותו חזרה לארצות הברית. הוא היה ילד פרוע, סולק פעמיים מבית הספר וגורש מבית ספר פרטי Chadwick רק כמה חודשים לפני סיום הלימודים וקבלת תעודת בוגר. לאחר שסוף סוף קיבל דיפלומה מתיכון Miraleste, התחיל ללמוד דרמה במכללת אמרסון ונסע לניו יורק לשיעורי משחק פרטיים במכון לי סטרסברג.

ב-1985, לאחר ששיחק בתיאטרון ניו יורק, עבר להוליווד. שם הוא עבד כקורא תסריטים (Script reader) לפני שקיבל את התפקיד בסרט טלוויזיוני "קונג-פו: הסרט" (שיצא ב-1987) עם דייוויד קאראדין. לאחר מכן חזר לי להונג קונג כדי להופיע בסרט קנטונזי – Legacy of Rage (במקור נקרא Long zai jiang hu) שיצא לאקרנים ב-1987. ב-1989 שיחק ב"משימת לייזר", ב-1991 שיחק ב"צמד לעניין" לצידו של דולף לונדגרן, וב-1992 שיחק בסרט "במהירות האש". לאחר מכן שיחק בסרט "אש מתמדת" אשר הפליא בשל רצף אמנויות הלחימה הבלתי פוסקות אשר לי ביים בעצמו.

בשנת 1993 השתתף לי בסרט האחרון בחייו – "העורב" (אשר מבוסס במקור על קומיקס באותו השם). במהלך צילום סצנת יריות נהרג לי לאחר שכדור אמיתי פגע בבטנו והתמקם בסופו של דבר בעמוד השדרה. לאחר 6 שעות של ניתוח מצבו של לי השתפר במקצת אך הוא מת לאחר שאיבד דם רב. הסרט שהיה לקראת שלבי הסיום הושלם כשדמותו של לי הוחלפה על ידי צ'אד סטאהלסקי, לימים במאי סדרת סרטי ג'ון וויק, בעזרת הדבקת פניו של לי באמצעות CGI.

ברנדון ברוס לי מת ב-31 במרץ 1993 בגיל 28, 17 ימים לפני חתונתו המתוכננת עם חברתו אלייזה.

בסופו של דבר, הסרט "העורב" יצא ב-1994 והוקדש ללי וחברתו אלייזה.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:בוגרי מכון לי סטרסברג לתיאטרון ולקולנוע
קטגוריה:שחקני קולנוע וטלוויזיה אמריקאים
קטגוריה:אמני לחימה אמריקאים
קטגוריה:הרוגי תאונות
קטגוריה:אמריקאים שנולדו ב-1965
קטגוריה:אמריקאים שנפטרו ב-1993
המאה ה-18 לפנה"ס

המאה ה-18 לפנה"ס היא התקופה שהחלה בשנת 1800 לפני הספירה והסתיימה בשנת 1701 לפני הספירה. זוהי המאה ה-18 לפני תחילת הספירה הנוצרית.

== אירועים בולטים בעולם ==
* ציור הקיר של [[הכתרת זמרי-לים, מלך מארי, ב-1775 לפנה"ס]]1793 לפנה"ס: חמורבי נהיה למלך בבל.
* 1793 לפנה"ס: השושלת האגעזית בשבא - מותו של המלך אתיופיוס הראשון, ועלייתו של המלך לקנדון נוררי. 
* 1789 לפנה"ס: שושלת שְׂיָה בסין - מותו של המלך גִ'ין, ועלייתו של המלך קוֹנְג גְ'יָה.
* 1786 לפנה"ס: סיום השושלת ה-12 של מצרים ותחילת השושלת ה-13 של מצרים.
* 1780 לפנה"ס: ירים-לים הראשון עלה לשלטון בממלכת ימחד שהייתה ממלכה חזקה בסוריה במחצית הראשונה של האלף השני לפנה"ס.
* 1775 לפנה"ס: זמרי-לים עלה לשלטון במארי.
* 1758 לפנה"ס: שושלת שְׂיָה בסין - מותו של המלך קוֹנְג גְ'יָה, ועלייתו של המלך גָאו.
* 1747 לפנה"ס: שושלת שְׂיָה בסין - מותו של המלך גָאו, ועלייתו של המלך פָה.
* 1728 לפנה"ס: שושלת שְׂיָה בסין - מותו של המלך פָה, ועלייתו של המלך האחרון בשושלת: גְ'יֵה.
* 1712 לפנה"ס: 1749 לפנה"ס: מרד במסופוטמיה.
* רים-סין הראשון נהיה למלך לרסה וכובש את ממלכת איסין
* כיבוש החיקסוס בצפון מצרים.
=== אירועים על פי פרשנות המקרא ===
* 1708 לפנה"ס: יוסף נמכר לישמעלים (לפי סדר עולם רבה).

==ערים חדשות==

==אישים משמעותיים==
* סין-מובליט, מלך בבל. נפטר בשנת 1793 לפנה"ס, לפי הכרונולוגיה התיכונה.
* חמורבי, מלך בבל. נפטר בסביבות 1750 לפנה"ס.
* שמשו-אילונה, מלך בבל. נפטר בשנת 1712 לפנה"ס, לפי הכרונולוגיה התיכונה.
===דמויות מקראיות===
* שלח, נפטר בשנת 1798 לפנה"ס (לפי סדר עולם רבה).
* שם, נפטר בשנת 1767 לפנה"ס (לפי סדר עולם רבה).
* ישמעאל, נפטר בשנת 1753 לפנה"ס (לפי סדר עולם רבה).
* עבר, נפטר בשנת 1737 לפנה"ס (לפי סדר עולם רבה).
* יוסף, נולד בשנת 1725 לפנה"ס ונפטר בשנת 1615 לפנה"ס (לפי סדר עולם רבה).

==תגליות והמצאות==

* נכתבה הפואמה ההוראה מפי דואה חתי

==קישורים חיצוניים==

קטגוריה:האלף ה-2 לפנה"ס
-
המאה ה-17 לפנה"ס

המאה ה-17 לפנה"ס היא התקופה שהחלה בשנת 1700 לפני הספירה והסתיימה בשנת 1601 לפני הספירה. זוהי המאה ה-17 לפני תחילת הספירה הנוצרית.

== אירועים בולטים בעולם ==
* 1500 לפנה"ס-1700 לפנה"ס: פלישה חורית
* תחילת השושלת ה-14 של מצרים. 
* 1697 לפנה"ס: יוסף מפרש את חלומותיהם של שר האופים ושר המשקים (לפי סדר עולם רבה).
* 1686 לפנה"ס: יעקב יורד למצרים (לפי סדר עולם רבה).
* 1679 לפנה"ס: יציאת מצרים (לפי המסורת השומרונית). 
* 1650 לפנה"ס: כיבוש ממפיס בידי החיקסוס שם קץ לשושלת ה-13 של מצרים. 
* 1628 לפנה"ס: אחד התארוכים המקובלים להתפרצות הוולקנית בסנטוריני (אי ב), שככל הנראה השמידה את התרבות המינואית
* השושלת הבבלית הראשונה.

==ערים חדשות==

==אישים משמעותיים==
* יצחק, אב מקראי. נפטר בשנת 1696 לפנה"ס (לפי סדר עולם רבה).
* יעקב, אב מקראי. נפטר בשנת 1669 לפנה"ס (לפי סדר עולם רבה).
* יוסף, יועץ מקראי. נפטר בשנת 1615 לפנה"ס (לפי סדר עולם רבה).

==תגליות והמצאות==

==קישורים חיצוניים==

==הערות שוליים==
 

קטגוריה:האלף ה-2 לפנה"ס
-
המאה ה-16 לפנה"ס

המאה ה-16 לפנה"ס היא התקופה שהחלה בשנת 1600 לפני הספירה והסתיימה בשנת 1501 לפני הספירה. זוהי המאה ה-16 לפני תחילת הספירה הנוצרית.

== אירועים בולטים בעולם ==
שער האריה ב[[מיקנה, מרכזה של יוון המיקנית]]
* 1600 לפנה"ס – הוקמה שושלת שאנג בסין.
* 1595 לפנה"ס – מורשיליש הראשון, מלך החיתים בוזז את בבל.
* 1570 לפנה"ס - יעחמס הראשון עולה לשלטון במצרים העתיקה ומייסד את השושלת ה-18.
* 1550 לפנה"ס – העיר מיקנה, הממוקמת בצפון-מערב פלופונסוס, תופסת את השליטה על שאר אכאיה, ונותנת את שמה של התרבות המיקנית.
* 1556 לפנה"ס – קקרופס בונה מחדש את אתונה לאחר השיטפון הגדול של דאוקליון וסופו של תור הזהב. הוא הופך לראשון ממספר מלכים של אתונה, וחייו נחשבים לחלק מהמיתולוגיה היוונית.
* 1530 לפנה"ס – סופה של השושלת הראשונה בבבל ותחילתה של השושלת הכשית.
* 1506 לפנה"ס – קקרופס, מלך אתונה, נפטר לאחר 50 שנות כהונה. הוחלף בידי קראונוס.
* 1504 לפנה"ס – מצרים מתחילה את כיבוש נוביה והלבנט.
* העשור האחרון של המאה ה-16 לפנה"ס – תחילתה של תרבות הוודיק בהודו.
* מתיישבים מכרתים עוברים למילטוס, טורקיה.
* סימנים מוקדמים של תרבות המאיה מתגלים בבליז.
* הפיניקים מפתחים אלף-בית.
* מרכז אמריקה – הופעת האולמקים.

==ערים חדשות==

==אישים משמעותיים==
* טאנג צ'נג , שליטה הראשון של שושלת שאנג, ששלט בסין כ-29 שנים. חי במאה ה-17 או ה-16 לפנה"ס<ref></ref>.
* קמוסה , הפרעה האחרון של השושלת ה-17 במצרים. שלט בקירות בין השנים 1555 ל-1550 לפנה"ס.
* יעחמס הראשון, פרעה מצרים, ומייסד השושלת ה-18. שלט בקירוב בין השנים 1580 ל-1546 לפנה"ס.
* מורשילי הראשון, מלך החתים בין 1620-1590 לפנה"ס בקירוב.

==תגליות והמצאות==

* מסרק הכינים

==קישורים חיצוניים==

==הערות שוליים==

קטגוריה:האלף ה-2 לפנה"ס
-
המאה ה-15 לפנה"ס

המאה ה-15 לפנה"ס היא התקופה שהחלה בשנת 1500 לפני הספירה והסתיימה בשנת 1401 לפני הספירה. זוהי המאה ה-15 לפני תחילת הספירה הנוצרית.

בתקופה זו המעצמות והתרבויות הבולטות והמפותחות ביותר התמקדו בעיקר באזור המזרח התיכון: מצרים שלטה על שטחים נרחבים בלבנט, כולל ארץ כנען ונוביה; החתים ומיתני שלטו באסיה הקטנה; ממלכות בבל ועילם חלשו על מסופוטמיה; וביוון פרחה התרבות המיקנית<ref name=":0"></ref>.

במזרח הרחוק היו בשיאן שושלת שאנג במזרח אסיה, בצפון הודו שלטו תרבויות הודו-אראיות <ref name=":0" />.

מפת מצרים ומסופוטמיה בשנת 1450 לפנה"ס

== אירועים בולטים בעולם ==
* התחלת כתיבת ריג ודה, ספר הודי עתיק.
* 1504 לפנה"ס – 1492 לפנה"ס: פלישה מצרית לנוביה וללבנט.
* 1497 לפנה"ס: כורנוס מלך אתונה העתיקה הודח.
* 1476 לפנה"ס: יציאת מצרים (לפי סדר עולם רבה בתיקון השנים החסרות)<ref name=":1"></ref>.
* 1465 לפנה"ס: נערך קרב מגידו בו מביסים המצרים את הכנענים.
* 1460 לפנה"ס: הכשים כובשים את בבל ומייסדים את השושלת הכשית שתמשך 576 שנים.
* 1420 לפנה"ס: האי כרתים נכבש על ידי המיקנים – תחילת תקופת יוון המיקנית.
* 1400 לפנה"ס: ארמון מינוס נהרס בשריפה.
* 1400 לפנה"ס: תור הזהב של העיר הכנענית אוגרית.
* מיקניים פולשים ליוון ולגבול אנטוליה.

==ערים חדשות==
* עכו
* עזה

==אישים משמעותיים==
* תחותמס הראשון, פרעה מצרי מהשושלת ה-18 אשר מלך בין השנים 1503-1493 לפנה"ס.
* אמפיקטיון, מלך אתונה העתיקה. נפטר בשנת 1487 לפנה"ס.
* חתשפסות, פרעונית מצרית מהשושלת ה-18. חיה בשנים 1508-1458 לפנה"ס בקירוב.
* יוסף, בן יעקב. נפטר בשנת 1452 לפנה"ס, לפי סדר עולם רבה.
* זבולון, אב שבט זבולון במקרא. נפטר בשנת 1449 לפנה"ס, לפי סדר עולם רבה.
* תחותמס השלישי, פרעה מצרי מהשושלת ה-18. 1490–1450 לפנה"ס.
* ראובן, אב שבט ראובן במקרא. נפטר בשנת 1444 לפנה"ס, לפי סדר עולם רבה.
* אריכטונוס, מלך אתונה העתיקה. נפטר בשנת 1437 לפנה"ס.
* לוי, אב שבט לוי במקרא. נפטר בשנת 1420 לפנה"ס, לפי סדר עולם רבה.
* אמנחותפ השני, פרעה מצרי מהשושלת ה-18. נפטר בשנת 1401 לפנה"ס.

==תגליות והמצאות==

* שריון הלוחות ביוון המיקנית (חליפת השריון מדנדרה)

==קישורים חיצוניים==

==הערות שוליים==

קטגוריה:האלף ה-2 לפנה"ס
-
המאה ה-14 לפנה"ס

המאה ה-14 לפנה"ס היא התקופה שהחלה בשנת 1400 לפני הספירה והסתיימה בשנת 1301 לפני הספירה. זוהי המאה ה-14 לפני תחילת הספירה הנוצרית.

==אירועים בולטים בעולם==
* 1380 לפנה"ס: אמנחותפ השלישי מנסה (ללא הצלחה) לחבר את הנילוס לים האדום בעזרת תעלה.
* 1352 לפנה"ס: כיבוש מיתני על ידי החתים. בערך באותה תקופה מורד אשור-אובליט הראשון מלך אשור במלך מיתני.
* 1345 לפנה"ס: אחנתון פרעה מצרים. במהלך כהונתו ינהיג במצרים מהפכה דתית ויקדש את פולחן אל השמש אתון. בנוסף ישנה את שמו ויעביר את בירת מצרים לאחתאתון.
* 1344 לפנה"ס (לערך): חתים בהנהגת שופילוליומש הראשון כובשים את סוריה ממצרים.
* 1344 - 1322 לפנה"ס: תחילת האימפריה החתית.
* 1334 לפנה"ס: תחילת תקופת פרעה תות ענח' אמון. במהלך כהונתו ינטוש את המהפכה הדתית של אחנתון וישיב את הבירה לתבאי.
* 1320 לפנה"ס: סוף השושלת ה-18 במצרים. תחילת שושלת ה-19.
* 1313 לפנה"ס: מעמד הר סיני (לפי סדר עולם רבה).
* 1312 לפנה"ס: יציאת מצרים (לפי )
* 1307 לפנה"ס: אדד-נידרי מלך אשור.
* 1303 לפנה"ס: סתי הראשון פרעה מצרים.

==ערים חדשות==

*צרפת
*אחתאתון
*דור-כוריגלזו

==אישים משמעותיים==
* פנדיון, מלך אתונה העתיקה. נפטר בשנת 1397 לפנה"ס.
* אהרן, כהן מקראי. נולד בשנת 1396 לפנה"ס לפי סדר עולם רבה.
* אמנחותפ השלישי, פרעה מצרי מהשושלת ה-18. נפטר בשנת 1379 לפנה"ס, על פי הכרונולוגיה המצרית הגבוהה.
* ארכטאוס, מלך אתונה העתיקה. נפטר בשנת 1347 לפנה"ס.
* אחנתון, פרעה מצרי מהשושלת ה-18. כנראה נפטר בטווח השנים 1350-1333 לפנה"ס.
* אשור-אובליט הראשון, מלך אשור בין השנים 1363-1328 לפנה"ס בקירוב.
* תות ענח' אמון, פרעה מצרי מהשושלת ה-18. חי בשנים 1341-1323 לפנה"ס.
* שופילוליומש הראשון, מלך החתים. נפטר בשנת 1323 לפנה"ס.
* ארנוואנדש השני, מלך החתים. נפטר בשנת 1321 לפנה"ס.
* קקרופס השני, מלך אתונה העתיקה. נפטר בשנת 1300 לפנה"ס.
* מרים הנביאה, אחות משה במקרא. נולדה בשנת 1399 לפנה"ס לפי סדר עולם רבה.
* משה רבנו, מנהיג בני ישראל במקרא. נולד בשנת 1392 לפנה"ס לפי סדר עולם רבה.
* יהושע בן נון, מנהיג ונביא מקראי. נולד בשנת 1369 לפנה"ס לפי סדר הדורות, ובשנת 1355 לפנה"ס לפי צמח דוד של הרב דוד גאנז.

==תגליות והמצאות==

==קישורים חיצוניים==

קטגוריה:האלף ה-2 לפנה"ס
-
המאה ה-12 לפנה"ס

המאה ה-12 לפנה"ס היא התקופה שהחלה בשנת 1200 לפני הספירה והסתיימה בשנת 1101 לפני הספירה. זוהי המאה ה-12 לפני תחילת הספירה הנוצרית.

==אירועים בולטים בעולם==
* 1194 לפנה"ס: תחילת מלחמת טרויה (תאריך משוער).
* 1191 לפנה"ס: מנסטאוס, מלך אתונה מת. לפי גרסה אחרת – הוא מת בשנת 1181 לפנה"ס.
* 1190 לפנה"ס: פלישת הפלשתים ("גויי הים") לארץ ישראל, והתיישבותם במישור החוף.
* 1186 לפנה"ס: סיום השושלת ה-19 של מצרים, תחילת השושלת ה-20 של מצרים.
* 1186 לפנה"ס: תחילת מלכות של רעמסס השלישי.
* 24 באפריל 1184 לפנה"ס: התאריך המסורתי לנפילתה של טרויה.
* 1178 לפנה"ס: חורבן הממלכה החיתית באנטוליה.
* 16 באפריל 1178 לפנה"ס: אודיסאוס חוזר הביתה לאחר מלחמת טרויה.
* 1175 לפנה"ס: העילמים כובשים את בבל, ומביאים כשלל אל שושן, בירתם בעת ההיא, את הלוחות המקוריים עליהם נכתבו חוקי חמורבי.
* 1170 לפנה"ס: סוף תקופתו של השופט גדעון בן יואש (על פי התיארוך המקראי). 
* 1154 לפנה"ס: מנלאוס (מלך אגדתי מספרטה) נפטר.
* 1154 לפנה"ס: הלנה מספרטה מתאבדת ברודוס.
* 1154 לפנה"ס: סוף מלכות של רעמסס השלישי.
* 1147 לפנה"ס: דמופון מלך אתונה העתיקה נפטר.
* 1146 לפנה"ס: נבוכדנצר הראשון מלך בבל. סוף תקופתו של השופט תולע בן פועה.
* 1145 לפנה"ס: עלייתו של השופט יאיר הגלעדי (על פי התיארוך המקראי).
*1135 לפנה"ס: אוקסינטס מלך אתונה העתיקה נפטר.
* 1134 לפנה"ס: אפאידס מלך אתונה העתיקה נפטר.
* 1126 לפנה"ס: טימואטס מלך אתונה העתיקה נפטר.
* 1125 לפנה"ס: תחילת הכיבוש העמוני בישראל עם סיום תקופתו של השופט יאיר הגלעדי (על פי התיארוך המקראי).
* 1108 לפנה"ס: סיום הכיבוש העמוני בישראל ועליית השופט יפתח הגלעדי (על פי התיארוך המקראי).
* 1100 לפנה"ס: תגלת פלאסר הראשון, מלך אשור מנצח את החתים. 
* סביבות 1100 לפנה"ס: הפלישה הדורית ליוון.
* סביבות 1100 לפנה"ס: סוף התרבות המיקנית ביוון.
* סביבות 1100 לפנה"ס: סוף המלכות החדשה במצרים העתיקה.

בשלהי המאה ה-13 לפנה"ס החל באזור מזרח התיכון ובאגן הים התיכון משבר תקופת הברונזה המאוחרת – תקופת מעבר מתקופת הברונזה המאוחרת לתקופת הברזל. 

המשבר נמשך עד לאמצע המאה ה-12 לפנה"ס. במהלך תקופה זו חרבו אימפריות, ממלכות וערי מדינה, התחוללו בצורות, רעב המוני, נדידת עמים, מלחמות ומהפכות חברתיות, וחלה נסיגה חמורה בסחר בינלאומי, בתרבות החומרית ובכתיבה. מומחים משווים את חומרת המשבר לזו של נפילת האימפריה הרומית במאה החמישית לספירה, שסיימה את העת העתיקה ופתחה את ימי הביניים במערב. 

הסיבות למשבר אינן ברורות וכוללות אפשרויות כמו רעידות אדמה, תמורות באקלים הגלובלי שגרמו ליובש ולבצורת, הגירה המונית של גויי הים שפשטו על חופי מזרח הים התיכון, ו"פגיעה מערכתית" כתוצאה משילוב סיבות טבעיות וחברתיות. 

המשבר מוטט את הסדר החברתי האופייני לתקופת הברונזה, שהתבסס בעיקר על אימפריות גדולות וערי מדינה המקושרות זו לזו בסחר גלובלי. התאוששות מלאה מן המשבר ארכה כמה מאות שנים בראשית תקופת הברזל, ובמהלכה קם במזרח התיכון סדר שונה, המבוסס יותר על ממלכות מקומיות. 

במהלך המאה ה-12 נמשכו פלישות גויי הים. אלו היו קבוצות עמים חמושות שפשטו מכיוו ממערב הים התיכון על התרבויות המבוססות במזרח – הפיניקית, החיתית, המיקנית, המצרית. אחת האימפריות שנחרבו סופית בתקופה זו היא האימפריה החתית אם כי תחתיה קמו הממלכות החתיות החדשות.

==ערים חדשות==

* קדיס

==אישים משמעותיים==
* רעמסס השלישי
* תגלת פלאסר הראשון, מלך אשור
* הלנה
* מנלאוס (מלך ספרטה)
* אודיסאוס
* גדעון בן יואש, שופט מקראי (על פי כרונולוגיה מקראית נולד בשנת 1140 לפנה"ס)

==תגליות והמצאות==

==קישורים חיצוניים==

קטגוריה:האלף ה-2 לפנה"ס
-
המאה ה-11 לפנה"ס

המאה ה-11 לפנה"ס היא התקופה שהחלה בשנת 1100 לפני הספירה והסתיימה בשנת 1001 לפני הספירה. זוהי המאה ה-11 לפני תחילת הספירה הנוצרית.

==אירועים בולטים בעולם==
* 1085 לפנה"ס: רעמסס האחד-עשר, פרעה מצרים מת. סוף השושלת ה-20. סמנדס פרעה מצרים מתחיל השושלת ה-21.
*1046 לפנה"ס: המלך ווּ מג'וֹאוּ, מביס את המלך ג'וֹאוּ משָׁאנְג, מסיים את שלטונה של שושלת שאנג והופך למלך הראשון של שושלת ג'ואו בסין.
* 1000 לפנה"ס: תחילת שימוש באלפבית פיניקי

==ערים חדשות==

==אישים משמעותיים==
*דוד, ראש שושלת בית דוד
* שמואל, נביא מקראי
* שאול, מלך מקראי
* גדעון בן יואש, שופט מקראי (על פי כרונולוגיה מקראית נפטר בשנת 1080 לפנה"ס)
* זרתוסטרה, נביא ממדי

==תגליות והמצאות==

== תרבות ואמנות ==
* על פי הערכות, נכתבו במאה זו ראשית הטקסטים שעתידים להיכנס לאנתולוגיית השירה הסינית המוקדמת ביותר שנכתבה, הקלאסיקה של השירים. בתקופה זו השירים מתאפיינים בהתמקדות בהלל לשושלת ג'ואו<ref></ref><ref></ref>.
* בתקופה זו נכתב פפירוס האריס א המתאר את תקופת שלטונו של רעמסס השלישי

==קישורים חיצוניים==

==הערות שוליים==

קטגוריה:האלף ה-2 לפנה"ס
-
-
המאה ה-10 לפנה"ס

המאה ה-10 לפנה"ס היא התקופה שהחלה בשנת 1000 לפני הספירה והסתיימה בשנת 901 לפני הספירה. זוהי המאה העשירית לפני תחילת הספירה הנוצרית.

במאה זו רבות מהתרבויות המפותחות ורחבות הידיים היו באזור הסהר הפורה, כאשר בהמשך אסיה בתרבויות הבולטות היו התרבות הוודית בצפון אזור הודו ושושלת ג'ואו באזור סין. באמריקה, אפריקה ואירופה היו בעיקר תרבויות נוודיות, או נוודיות למחצה, שטרם יצרו ריבונות ברורה על שטחים<ref></ref>.

==אירועים בולטים בעולם==
מסעות המלחמה של [[אשור תחת שלטונו של אדד ניררי השני, תחילתה של האימפריה האשורית החדשה שעתידה להתפשט במהלך מאות השנים הבאות לאימרפיה שתשלוט על כל המזרח הקדום]]

* 993 לפנה"ס: פרעה אמנמוף מלך מצרים
* 993 לפנה"ס: ארכיפוס מלך אתונה העתיקה מת.
* 984 לפנה"ס: פרעה אוסורקון המבוגר - מלך מצרים.
* 978 לפנה"ס: פרעה סיאמון מלך מצרים.
* 977 לפנה"ס: המלך גָ'או מג'וֹאוּ, מלך סין בשושלת ג'ואו, עולה לשלטון.
* 967 לפנה"ס: תגלת פלאסר השני מלך אשור.
* 959 לפנה"ס: פסוסנס השני (חר-פא-סבא-ח'עי-נ-ניוות) פרעה מצרים.
* 977 לפנה"ס: המלך גָ'או מג'וֹאוּ, מלך סין בשושלת ג'ואו, נפטר.
* 976 לפנה"ס: המלך מוּ מג'וֹאוּ, מלך סין בשושלת ג'ואו, עולה לשלטון.
* 952 לפנה"ס: תריסיפוס מלך אתונה העתיקה מת.
* 947 לפנה"ס: המלך מוּ מג'וֹאוּ, מלך סין בשושלת ג'ואו, נפטר.
* 946 לפנה"ס: המלך גונְג מג'וֹאוּ, מלך סין בשושלת ג'ואו, עולה לשלטון.
* 945 לפנה"ס: סיום שושלת ה-21 במצרים. פרעה שישק הראשון מתחיל השושלת ה-22.
* 935 לפנה"ס: המלך גונְג מג'וֹאוּ, מלך סין בשושלת ג'ואו, נפטר.
* 934 לפנה"ס: המלך יִי מג'וֹאוּ, מלך סין בשושלת ג'ואו, עולה לשלטון.
* 922 לפנה"ס: פורבס מלך אתונה העתיקה מת.
* 914 לפנה"ס: פרעה אוסורכון מהשושלת ה-21 - מלך מצרים.
* 912 לפנה"ס: אדד ניררי השני הופך למלך אשור. זו תחילתה של האימפריה האשורית החדשה שהפכה במהלך המאה ה-8 וה-7 לפנה"ס לאימפריה הגדולה במזרח התיכון, והייתה האימפריה הגדולה ביותר עד אז. 
* 910 לפנה"ס: המלך יִי מג'וֹאוּ, מלך סין בשושלת ג'ואו, נפטר.
* 909 לפנה"ס: המלך שְׂיָאו מג'וֹאוּ, מלך סין בשושלת ג'ואו, עולה לשלטון.
* 900 לפנה"ס: הקמת ממלכת כוש. 

* עדויות ראשונות על כתב ארמית
* התיישבות בפלימות' שבאנגליה
* עדויות ראשוניות לקיום חקלאות בהרי קניה.
* תחילתה של תרבות סא היון (Sa Huỳnh) בשפך נהר המקונג, דרום-מזרח אסיה.

==ערים חדשות==

*הליקרנסוס
*ספרטה

==אישים בולטים==
* זורואסטר
* מלכת שבא
* אדד-ניררי השני

* דוד המלך
* שלמה המלך
* ירבעם בן נבט
* רחבעם

==תגליות והמצאות==

== תרבות ואמנות ==

* נכתבו במאה זו טקסטים שעתידים להיכנס לאנתולוגיית השירה הסינית המוקדמת ביותר שנכתבה, הקלאסיקה של השירים. על פי הערכות, בתקופה זו השירים מתאפיינים בהתמקדות בהלל לשושלת ג'ואו, ובתיאור ימי הפאר הגדולים ביותר שלה, לצד שירים ששימשו לפולחן<ref></ref><ref></ref>.

== קישורים חיצוניים ==

==הערות שוליים==

*
קטגוריה:האלף ה-1 לפנה"ס
-
המאה ה-19 לפנה"ס

המאה ה-19 לפנה"ס היא התקופה שהחלה בשנת 1900 לפני הספירה והסתיימה בשנת 1801 לפני הספירה. זוהי המאה ה-19 לפני תחילת הספירה הנוצרית.

== אירועים בולטים בעולם ==
מצרים]]
* 1890 לפנה"ס: שושלת שְׂיָה בסין - מותו של המלך שְׂיֵה, ועלייתו של המלך בּוּ גְ'יָאנְג.
* 1878 לפנה"ס: במצרים, סנוסרת השלישי מהשושלת ה-12 עולה לשלטון.
* 1877 לפנה"ס (לפי סדר עולם רבה): שינוי שמותיהם של אברם ושרי לאברהם ושרה. אברהם נימול. חורבן סדום ועמורה (כנראה טעות בחישוב כי הולדת אברהם הייתה רק בשנת 1812 לערך).
* 1831 לפנה"ס: שושלת שְׂיָה בסין - המלך בּוּ גְ'יָאנְג מוותר על המלוכה, ועלייתו של המלך גְ'יונְג.
* 1825 לפנה"ס: במצרים נכתב הפפירוס הגינקולוגי של קהון, הטקסט הרפואי העתיק ביותר המוכר כיום.
* 1810 לפנה"ס: שושלת שְׂיָה בסין - מותו של המלך גְ'יונְג, ועלייתו של המלך גִ'ין.
* 1808 לפנה"ס: שמשי-אדד הראשון כובש את אשור והופך למלך האמורי הראשון של ממלכת אשור העתיקה.
* פלישה של פרוטו-יוונים ליוון.
* תקופת "הארמון הישן" בתרבות המינואית.
* תקופת "תרבות H" בתרבות עמק האינדוס.
* סין-מובליט נהיה למלך בבל.
* ממלכת לרסה גוברת על ממלכת איסין וכובשת אותה.
* שומולאיל מייסד את שושלת האמורים בבבל, וקובע את העיר בבל כעיר בירתו

==ערים חדשות==

==אישים משמעותיים==
* רעו, דמות מקראית. נפטר בשנת 1898 לפנה"ס (לפי סדר עולם רבה).
* שרוג, דמות מקראית. נפטר בשנת 1875 לפנה"ס (לפי סדר עולם רבה).
* תרח, דמות מקראית. נפטר בשנת 1841 לפנה"ס (לפי סדר עולם רבה).
* שרה, אם מקראית. נפטרה בשנת 1839 לפנה"ס (לפי סדר עולם רבה).
* ארפכשד, דמות מקראית. נפטר בשנת 1828 לפנה"ס (לפי סדר עולם רבה).
* בו ג'יאנג, מלך שושלת שיה בסין. נפטר בשנת 1821 לפנה"ס.
* יעקב ועשו, דמויות מקראיות. נפטרו בשנת 1816 לפנה"ס (לפי סדר עולם רבה).
* אברהם, אב מקראי. נולד בשנת 1813 לפנה"ס (א'תתקמ"ח לפי סדר עולם רבה).
* אמנמחת השלישי, פרעה מצרים. נפטר בשנת 1798 לפנה"ס.
* סנוסרת השלישי
* ישמעאל, דמות מקראית. נולד בשנת 1890 לפנה"ס (לפי סדר עולם רבה).
* יצחק, אב מקראי. נולד בשנת 1876 לפנה"ס (לפי סדר עולם רבה).
* שמשי-אדד הראשון

==תגליות והמצאות==

==קישורים חיצוניים==

*
קטגוריה:האלף ה-2 לפנה"ס
-
מרי פיטרס (אתלטית)

ליידי מרי אליזבת פיטרס (באנגלית: Lady Mary Elizabeth Peters; נולדה ב-6 ביולי 1939) היא אתלטית בריטית בעבר. היא אלופה אולימפית ושיאנית העולם בקרב חמש.

== ביוגרפיה ==
פיטרס נולדה בהלווד, לנקשייר, ובגיל 11 עברה עם משפחתה לבאלימניה שבצפון אירלנד. בין השנים 1958–1974 ייצגה את צפון אירלנד במשחקי חבר העמים.

באולימפיאדת טוקיו (1964) סיימה פיטרס במקום רביעי בקרב חמש בתוצאה של 4797 נק' ובמקום 14 בהדיפת כדור ברזל בתוצאה של 14.46 מטר.

במשחקי האימפריה הבריטית וחבר העמים שנערכו בקינגסטון, ג'מייקה בשנת 1966 זכתה פיטרס במדליית כסף בהדיפת כדור ברזל בתוצאה של 16.29 מטר.

באולימפיאדת מקסיקו סיטי (1968) סיימה פיטרס במקום תשיעי בקרב חמש בתוצאה של 4803 נק'.

במשחקי חבר העמים הבריטי שנערכו באדינבורו, סקוטלנד בשנת 1970 זכתה בפיטרס בשתי מדליות זהב, בקרב חמש בשיא תחרות חדש של 5148 נק' ובהדיפת כדור ברזל בתוצאה של 15.93 מטר.

===אלופה אולימפית ושיאנית עולם===
באולימפיאדת מינכן (1972) זכתה פיטרס במדליית זהב בקרב חמש בשיא עולם חדש של 4801 נק', לפני הפייבוריטית המקומית, היידה רוזנדהל שזכתה יומיים לפני כן במדליית זהב בקפיצה לרוחק (4791 נק') ובורגלינדה פולק ממזרח גרמניה (4768 נק').

במשחקי חבר העמים הבריטי בקרייסטצ'רץ', ניו זילנד בשנת 1974 זכתה פיטרס במדליית זהב בקרב חמש בתוצאה של 4455 נק'.

== תארים והישגים ==
בשנת 1973 התקבלה פיטרס כחברה במסדר האימפריה הבריטית והגיעה בשנת 2000 לדרגה הרביעית מתוך חמש, דיים מפקדת (Dame Commander, DBE).

ב-2019 הוענק לה תואר גברת עמיתה במסדר הבירית.

כיום, מתגוררת פיטרס בליסבורן בסמוך לבלפסט.

==שיאים אישיים ==
*ריצת 100 מטר משוכות: 13.29 שניות (1972)
*קפיצה לגובה: 1.82 מטר (1972)
*הדיפת כדור ברזל: 16.40 מטר (1970)
*קרב חמש: 4801 נק' (1972) שיא עולם

==קישורים חיצוניים==

* [http://news.bbc.co.uk/2/hi/sport/793935.stm Dame Mary, the golden girl] כתבה ב-BBC על מרי פיטרס 

קטגוריה:חברים במסדר עמיתי הכבוד
קטגוריה:גבירות מפקדות במסדר האימפריה הבריטית
קטגוריה:מסדר הבירית: אבירים וגבירות עמיתים
קטגוריה:אלופות אולימפיות: קרב חמש
קטגוריה:אתלטיות באולימפיאדת טוקיו (1964)
קטגוריה:אתלטיות באולימפיאדת מקסיקו סיטי (1968)
קטגוריה:אתלטיות באולימפיאדת מינכן (1972)
קטגוריה:הודפות כדור ברזל
קטגוריה:אלופות אולימפיות בריטיות: אתלטיקה
קטגוריה:בריטיות שנולדו ב-1939
קטגוריה:בריטים שנולדו ב-1939
המאה ה-21 לפנה"ס

המאה ה-21 לפנה"ס היא התקופה שהחלה בשנת 2100 לפני הספירה והסתיימה בשנת 2001 לפני הספירה. זוהי המאה ה-21 לפני תחילת הספירה הנוצרית.

== אירועים בולטים בעולם ==
* 2088 לפנה"ס: שושלת שְׂיָה בסין – מותו של המלך טָאי קָאנְג, ועלייתו של המלך ג'ונְג קָאנְג.
* 2075 לפנה"ס: שושלת שְׂיָה בסין – מותו של המלך ג'ונְג קָאנְג, ועלייתו של המלך שְׂיָאנְג.
* 2040 לפנה"ס: מנתוחותפ השני, שליט השושלת ה־11 של מצרים, מאחד את מצרים מחדש. תקופת הממלכה התיכונה מתחילה.
* 2007 לפנה"ס: שושלת שְׂיָה בסין – מותו של המלך שְׂיָאנְג ותפיסת השלטון על ידי הָאן ג'וֹאוּ, ולידתו של משקם שושלת שְׂיָה, שָׁאוקָאנְג.
* 2004 לפנה"ס: לאחר פלישת עילמים מכיוון מזרח ואמורים מכיוון מערב נופלת אור. ראשית התקופה הבבלית הקדומה.
* השושלת ה-9 של מצרים
* הקמת אתר סטונהנג' באנגליה
* אנתפ הראשון משליט את מרותו על מצרים, תחילת תקופת הממלכה התיכונה
* על פי המסורת היהודית, בערך בתקופה זאת יצא תרח במסעו עם משפחתו מאור כשדים לכיוון כנען ולאחר מותו המשיך את המסע אברהם אבינו
* אור-נמו, מלך שומר, בונה את הזיקורת הגדול של אור המוקדש לאל ננה
* הרס העיר השנייה שהוקמה באתר טרויה, התושבים מסתירים אוצרות זהב ותכשיטים, ב-1871 יגלה ההיסטוריון היינריך שליימן מגרמניה את האוצרות וייחס אותם בטעות לפריאמוס, מלך טרויה מהאיליאדה
* עליית חשיבות של עיר לרסה בשומר.

==אנשים משמעותיים==
* שולגי, מלך שומר. נפטר בשנת 2024 לפנה"ס.
* אברהם אבינו, אב מקראי. חי במאה זו, על פי סדר עולם רבה.
*נחור, דמות מקראית. נולד בשנת 2075 לפנה"ס (לפי סדר עולם רבה).
* תרח, דמות מקראית. נולד בשנת 2046 לפנה"ס (לפי סדר עולם רבה).
*שן נונג, שליט סין
* אנתפ הראשון

==תגליות והמצאות==
* התיאור הראשון בכתב של הסכיזופרניה
* שן נונג מכין את משקה התה הראשון
* מתמטיקאים ממסופוטמיה מחלקים את המעגל ל-360 מעלות מכיוון ששיטת הספירה שלהם הייתה מבוססת על המספר שישים.
* שולגי מקים בתי ספר בניפור ואור ומכנה אותם "אדובה" (בית הלוחות)
==תרבות ואומנות==
* בתקופה זו כנראה נכתבו עלילות גילגמש

==קישורים חיצוניים==

*
-
21
המאה ה-22 לפנה"ס

המאה ה-22 לפנה"ס היא התקופה שהחלה בשנת 2200 לפני הספירה והסתיימה בשנת 2101 לפני הספירה. זוהי המאה ה-22 לפני תחילת הספירה הנוצרית.

== אירועים בולטים בעולם ==
תוצאות [[תיארוך פחמן-14 מעלות כי האבנים העומדות באתר סטונהנג' הוצבו שם במהלך המאה ה-22 לפנה"ס]]
* 2170 לפנה"ס: מצרים, השושלת ה-8 – אזור שלטונו של קאיכארע יבי.
* 2150 לפנה"ס: מצרים, השושלת ה-9 – אזור שלטונו של ואחקארע חתי, כנראה מייסד השושלת.
* 2147 לפנה"ס: שושלת שְׂיָה בסין – מותו של הקיסר יוּ' מייסד השושלת, ועלייתו של המלך צִ'י.
* 2117 לפנה"ס: שושלת שְׂיָה בסין – מותו של המלך צִ'י, ועלייתו של המלך טָאי קָאנְג.
* 2104 לפנה"ס: לפי סדר עולם רבה, המבול מציף את העולם ומשמיד את כל האנושות פרט לנח ומשפחתו.
* במצרים – תקופת הביניים הראשונה ושנות השלטון של:
** השושלת ה-6 של מצרים
** השושלת ה-7 של מצרים
** השושלת ה-8 של מצרים
** השושלת ה-9 של מצרים
** תחילת השושלת ה-10 של מצרים
* פלישת שבטי גותים מהרי הזגרוס לאור אכד מביאה להתמוטטות האימפריה האכדית
* אורוכ מביסה את שבטי הגותים ובשנת 2110 לפנה"ס מייסד אור-נמו את השושלת השלישית של אור ומשתלט על כל שומר
* אנשי "תרבות הגביע" שנקראו כך בגלל הגביעים שייצרו מתחילים לנדוד מספרד לצרפת, גרמניה ואנגליה
* חיבור "חלום גודאה" וכן שירה דתית בעיר השומרית לגש
* הצבת האבנים העומדות בסטונהנג'

==ערים חדשות==

* יבנה-ים, עיר נמל בתקופה הכנענית

==אישים משמעותיים==
*אור-נמו, מלך שומר. נפטר בשנת 2111.
*גודאה, מלך לגש.

==תגליות והמצאות==
* התחלת השימוש בחרס בדרום-מערב ארצות הברית וכן תירבות מספר צמחים, ביניהם החמניה
* התחלת השימוש במאזניים מדויקים במצרים
==קישורים חיצוניים==

-
22
המאה ה-23 לפנה"ס

המאה ה-23 לפנה"ס היא המאה שהחלה בשנת 2300 לפני הספירה והסתיימה בשנת 2201 לפני הספירה. זוהי המאה ה-23 לפני תחילת הספירה הנוצרית.

== אירועים בולטים בעולם ==
* 2283 לפנה"ס: מצרים, שושלת 6 - עלייתו לשלטון של מרנרע.
* 2284 לפנה"ס: מצרים, שושלת 6 - פפי השני נולד (תאריך משוער).
* 2278 לפנה"ס: מצרים, שושלת 6 - מותו של פרעה מרנרע, ועלייתו לשלטון של פפי השני.
* 2255 לפנה"ס: שלושת המלכים וחמשת הקיסרים בסין – הקיסר יאו מפנה את כסאו, הקיסר שון, עולה לשלטון (תאריכים משוערים).
* 2250 לפנה"ס: השנה שבה בערך הוקם עמוד הניצחון הראשון בהיסטוריה, באזור אכד, ובו מתואר נרם סין, נכדו של סרגון מאכד, מלך אכד רומס את אויביו.
* 2250-2200 לפנה"ס: מפוסלת מסכת ראשו של מנהיג אכדי (ייתכן שמדובר בסרגון מלך אכד), אשר שכנה עד לאחרונה במוזיאון עיראק בבגדאד.
* 2205 לפנה"ס: שלושת המלכים וחמשת הקיסרים בסין - הקיסר שון מפנה את כסאו, יו' הגדול, מייסד שושלת שיה, עולה לשלטון (תאריכים משוערים).
* פלישה של נוודים לאכד.
* פיתוח הסחר בין מסופוטמיה ועמק האינדוס.
* ראשית תקופת הברונזה במרכז אירופה וכן תקופת הברונזה התיכונה באזור מסופוטמיה והמזרח התיכון.
* משבר חמור בתקופה זאת מביא להריסת היישוב העירוני בארץ ישראל ובמקום מוקמים יישובים חקלאיים וכפרי נוודים.
* שיא שגשוגה של העיר אומה בשומר.

==ערים חדשות==

==אישים משמעותיים==
* אנהדואנה, בתו של סרגון מאכד, המחברת הראשונה הידועה בכל ההיסטוריה המתועדת.
* נרם סין, מלך האימפריה האכדית, נכדו של סרגון מאכד.
* פפי השני, מלך מצרים. הוא הומלך כשהוא רק בן 6, הוא מלך 94 שנים והוא המלך שמלך הכי הרבה שנים במהלך כל ההיסטוריה האנושית. בסוף ימיו נחלש השלטון המרכזי במצרים ולאחר מותו התפצלה מצרים לממלכות יריבות, והתחילה תקופת הביניים הראשונה. נולד בערך בשנת 2284 לפנה"ס.

==תגליות והמצאות==
*מוקמים הבתים הראשונים בעמק האינדוס, ובהם מערכת ניקוז.

==קישורים חיצוניים==

-
23
המאה ה-24 לפנה"ס

המאה ה-24 לפני הספירה היא התקופה שהחלה בשנת 2400 לפנה"ס והסתיימה בשנת 2301 לפנה"ס.

== אירועים בולטים בעולם ==
* 2375 לפנה"ס – מצרים, שושלת 5 – מותו של פרעה צ'ד כא רע, ועלייתו לשלטון של אוּנַס.
* 2366 לפנה"ס – שלושת המלכים וחמשת הקיסרים בסין – מותו של הקיסר קוּ, הקיסר גְ'ה עולה לשלטון (תאריכים משוערים).
* 2358 לפנה"ס – שלושת המלכים וחמשת הקיסרים בסין – הקיסר גְ'ה מפנה את כסאו, הקיסר יָאו עולה לשלטון (תאריכים משוערים).
* 2350 לפנה"ס – לוגלזגיסי, מלך אומה כובש את גו-אדין ומאחד את ממלכת שומר.
* 2345 לפנה"ס – מצרים, שושלת 5 – רציחתו של פרעה אוּנַס, ועלייתו לשלטון של טטי מייסד השושלת השישית.
*2334–2279 לפנה"ס – סרגון מאכד פולש למסופוטמיה, ומייסד את האימפריה האכדית.
* 2333 לפנה"ס – מצרים, שושלת 6 – רציחתו של פרעה טטי, ועלייתו לשלטון של אוסר כא רע.
* 2332 לפנה"ס – מצרים, שושלת 6 – מותו של פרעה אוסר כא רע, ועלייתו לשלטון של פפי הראשון.
* סיום השושלת ה-5 של מצרים, תחילת השושלת ה-6 של מצרים.
* ייסוד המדינה הראשונה בתולדות ההיסטוריה באזור קוריאה על ידי טאנגון, תחילה נקראה קוצ'וסון או צ'וסון ולפי עדויות ארכאולוגיות ידוע כי למרות קיומה עוד חיו בשאר חלקי קוריאה מספר תרבויות שבטיות.
*העיר אבלה שבסוריה נהפכת למרכז סחר חשוב.

==ערים חדשות==

==אישים משמעותיים==
* אורוקָגינה, מלך לגש שבדרום מסופוטמיה, אשר נחשב למחוקק הראשון בהיסטוריה האנושית.
* דנגון, מנהיג מאזור קוריאה.
* פתחותפ , פקיד מצרי אשר כותב לבנו את ספר "ההוראות", ספר זה נחשב עד היום לחיבור הפילוסופי הראשון בהיסטוריה האנושית.
* סרגון מאכד, מייסד האימפריה המסופוטמית הקדומה ביותר המוכרת בהיסטוריה.

==תגליות והמצאות==
* גידול דבורים במצרים

==קישורים חיצוניים==

-
24
המאה ה-25 לפנה"ס

המאה ה-25 לפנה"ס היא התקופה שהחלה בשנת 2500 לפני הספירה והסתיימה בשנת 2401 לפני הספירה. זוהי המאה ה-25 לפני תחילת הספירה הנוצרית.
האכלה בכח של [[עגוראים בתבליט מהמאה ה-25 לפנה"ס במוזיאון המצרי בברלין]]

== אירועים בולטים בעולם ==
* 2494 לפנה"ס: סיום השושלת ה-4 של מצרים, תחילת השושלת ה-5 של מצרים, הפירמדות שנבנו על ידי שושלת זו קטנות מהפירמדות שבנו בני השושלת הרביעית.
* 2492 לפנה"ס: מועד מסורתי לתחילת קיום העם הארמני.
* תחילת גידולי אורז בשטח מלזיה של היום.
* בניית ההיפוגאום של חל-ספליני במלטה.
* 2450 לפנה"ס: כיבוש כיש על יד שבט קמזי (ככל הנראה מאזור כורדיסטן)
* 2450 לפנה"ס: כיבוש חלקים של שומר על ידי עילם.
* 2436 לפנה"ס: שלושת המלכים וחמשת הקיסרים בסין - מותו של הקיסר גְ'ווָאנשׂוּ', הקיסר קוּ, עולה לשלטון (תאריכים משוערים).
* פלישת קלטים לאירופה.
* עאנאטום, שליט לגש משתלט על רוב שטחי שומר.

==ערים חדשות==

* 2450 לפנה"ס: העיר ג'נין יושבה לראשונה בארץ ישראל, יהודה ושומרון.

==אישים משמעותיים==

==תגליות והמצאות==
* מבוית הגמל החד-דבשתי באזור חצי האי ערב ובאותו הזמן, במרכז אסיה מבוית הגמל הדו-דבשתי
* ציור קיר על סלע ברודוי מהתקופה הזאת בערך, באזור דרום נורווגיה הוא ההוכחה הקדומה ביותר להמצאת הסקי
* ראשית השימוש באובניים באזור סין
* שומר - ניצול חמורי הבית במרכבות במהלך הקרב.
* בניית הספינה של ח'ופו במצרים.
* תקופת השיא של האמנות הקיקלדית, בה פוסלו צלמיות אשר שרדו עד ימינו.

==קישורים חיצוניים==

-
25
המאה ה-26 לפנה"ס

המאה ה-26 לפנה"ס היא התקופה שהחלה בשנת 2600 לפני הספירה והסתיימה בשנת 2501 לפני הספירה. זוהי המאה ה-26 לפני תחילת הספירה הנוצרית.

== אירועים בולטים בעולם ==
[[הפירמידה הגדולה של גיזה]]
* 2598 לפנה"ס: שלושת המלכים וחמשת הקיסרים בסין - מותו של הקיסר הצהוב, תקופתו של שָׁאוהָאו (תאריכים משוערים). 
* 2589 לפנה"ס-2566 לפנה"ס (2578 לפנה"ס): תקופת שלטונו של פרעה חופו.
*בניית הפירמידה הגדולה של גיזה על ידי פרעה חופו
* 2550 לפנה"ס - שלטון הפרעונים מתרחב עד לנווה המדבר דאח'לה.
* 2563 לפנה"ס - 2524 לפנה"ס: תקופת שלטונו של מש-אנה-פדה שהקים את השושלת הראשונה של אור
* 2514 לפנה"ס: שלושת המלכים וחמשת הקיסרים בסין - סוף תקופתו של שָׁאוהָאו, הקיסר גְ'ווָאנְשׂוּ', עולה לשלטון (תאריכים משוערים).
*הקמת ערים מבוצרות באזור צפון סין
*בניית הספינקס
*בניית המקדשים הראשונים בפרו
*ראשית התקופה המינואית הקדומה באי כרתים
* עליית חשיבות של העיר שופורק בשומר.
* הפיכת עיר לגש למרכז פוליטי חשוב.
* "תרבות קרמה" בנוביה.

==ערים חדשות==

==אישים משמעותיים==
*הפרעון קחופו (פרעה חופו), החל בתקופתו לבנות את הפירמידה הגדולה של גיזה
*הפרעון חָאפְרוֹ (פרעה ח'עפ-רע), החל בהקמת הספינקס
* גילגמש

==תגליות והמצאות==
*לראשונה נעשה שימוש בזכוכית לייצור תכשיטים באזור מסופוטמיה
*החל ביות עץ הלחם במלזיה, משם יתפשט עם הזמן לכל אזור דרום-מזרח אסיה
* ביות גמל דו-דבשתי וגמל חד-דבשתי.
* בציורים בנורווגיה ניתן לראות שימוש במגלשיים. 

==קישורים חיצוניים==

-
26
המאה ה-27 לפנה"ס

המאה ה-27 לפנה"ס היא התקופה שהחלה בשנת 2700 לפני הספירה והסתיימה בשנת 2601 לפני הספירה. זוהי המאה ה-27 לפני תחילת הספירה הנוצרית.

== אירועים בולטים בעולם ==
[[הפירמידה של ג'וסר]]
* 2686 לפנה"ס (2650 לפנה"ס): סיום השושלת ה-2, תחילת השושלת ה-3 של מצרים.
* 2686 לפנה"ס (2650 לפנה"ס)- 2662 לפנה"ס (2648 לפנה"ס): תקופת שלטונו של ג'וסר, מייסד השושלת ה-3.
* בניית הפירמידה של ג'וסר על ידי אמחותפ.
* 2627 לפנה"ס: בניית עיר קאראל בפרו של היום.
* 2613 לפנה"ס: סיום השושלת ה-3 של מצרים, תחילת השושלת ה-4 של מצרים.
* ייצור כלי מיתר שנמצאו בחפירות באור.
* תחילת גידולי תירס במרכז אמריקה.
* תרבות עמק האינדוס - ערים כמו האראפה ומואנג'ודארו התפתחו למרכזים גדולים ובסה"כ באזור קיימים מעל 2000 יישובים. תחילת שימוש בכתב האראפה.

==ערים חדשות==

==אישים משמעותיים==
* אימחותפ

==תגליות והמצאות==

==קישורים חיצוניים==

-
27
המאה ה-28 לפנה"ס

המאה ה-28 לפנה"ס היא התקופה שהחלה בשנת 2800 לפני הספירה והסתיימה בשנת 2701 לפני הספירה. זוהי המאה ה-28 לפני תחילת הספירה הנוצרית.

== אירועים בולטים בעולם ==
* מלחמות השושלת ה-2 של מצרים
* תקופת המלחמות של תקופת השושלת המוקדמת בשומר (החלה במאה ה-29 לפנה"ס ונמשכה עד למאה ה-23 לפנה"ס).
* קריסת תרבות קוקוטני-טריפוליה באזור רומניה, מולדובה ואוקראינה של היום.

==ערים חדשות==
* 2750 לפנה"ס - צור (על פי הרודוטוס).

==אישים משמעותיים==

==תגליות והמצאות==

* תחילת שימוש בתה בסין.
* תחילת שימוש בלוח שנה שכולל 365 ימים במצרים העתיקה.

==קישורים חיצוניים==

-
28
המאה ה-29 לפנה"ס

המאה ה-29 לפנה"ס היא התקופה שהחלה בשנת 2900 לפני הספירה והסתיימה בשנת 2801 לפני הספירה. זוהי המאה ה-29 לפני תחילת הספירה הנוצרית.

== אירועים בולטים בעולם ==
* תחילת שלטון של שושלת הראשונה בכיש בשומר.
* התפתחות עיר נגירסו בשומר.
* תחילת תקופת שגשוגה של העיר מארי בשומר.
* תקופת המלחמות של תקופת השושלת המוקדמת בשומר (עד למאה ה-23 לפנה"ס).
* סיום השושלת ה-1 של מצרים, תחילת השושלת ה-2 של מצרים.
* פריחת תרבות עמק האינדוס.
* תחילת השלטון של שושלת הונג-באנג בווייטנאם.
* תחילת תקופת שלושת המלכים וחמשת הקיסרים.
* 2890 לפנה"ס: אזור סיום שלטונו של קע, המלך האחרון בשושלת הראשונה במצרים.
* 10 במאי 2807 לפנה"ס - מועד משוער בו התרחשה פגיעת אסטרואיד או שביט באזור האוקיינוס ההודי.

==ערים חדשות==

==אישים משמעותיים==
* פו שי

==תגליות והמצאות==

* תחילת מעבר הדרגתי של הכתב השומרי מפיקטוגרפים ל-פונמות.

==קישורים חיצוניים==

*
-
29
המאה ה-30 לפנה"ס

המאה ה-30 לפנה"ס היא התקופה שהחלה בשנת 3000 לפני הספירה והסתיימה בשנת 2901 לפני הספירה. זוהי המאה ה-30 לפני תחילת הספירה הנוצרית.

== אירועים בולטים בעולם ==
* תקופת "הרפה המוקדמת" בתרבות עמק האינדוס.
* הקמת טרויה
* תחילת בנייה של סטונהנג'
* תחילת תרבות הקיקלדית ביוון העתיקה.
* תחילת התרבות המינואית.
* פריחת תרבות נורטה-צ'יקו בפרו של היום.
* פטרוגליפים עתיקים בפיליפינים.
* תחילת תקופת ג'ומון התיכונה ביפן.
* בסביבות 2920 לפנה"ס: תחילת תקופת השושלת הראשונה במסופוטמיה.
* תקופת שגשוג של העיר ארידו - שנחשבת במיתולוגיה השומרית כעיר הראשונה בשומר.
* לפי הערכות אוכלוסיית ארך הגיע לכ-50-80 אלף תושבים.
* עליית עיר ניפור כמרכז דתי של האל אנליל.
* החלה פריחה של העיר מארי בצפון-מערב שומר.

==ערים חדשות==
* טרויה

==אישים משמעותיים==
* פרעונים של השושלת הראשונה במצרים העתיקה.

==תגליות והמצאות==
* מטבעות הונהגו לראשונה במיסופוטמיה
* התפתחות כתב חרטומים במצרים העתיקה.
* המצאת אובניים בסין.
* שימוש בקדרות באמריקה.
* הקמת ערים ראשונות בשומר.
* שימוש רחב יחסית במתכת בשומר.

==קישורים חיצוניים==

-
30